അതിമാരക മയക്കുമരുന്നുമായി യുവതിയും യുവാക്കളും പിടിയില് കേരള കര്ണാടക അതിര്ത്തി ഭാഗങ്ങളില് എക്സൈസ് നടത്തിയ റെയ്ഡില് അതിമാരകമായ മയക്കുമരുന്നുമായി യുവതിയും യുവാക്കളും പിടിയില്. കാട്ടിക്കുളം ബാവലി റോഡില് വെച്ച് നടത്തിയ വാഹന പരിശോധനക്കിടെ മാരുതി സ്വിഫ്റ്റ് ഡിസയര് കാറില് കടത്തിക്കാണ്ടു വന്ന നൂറ് ഗ്രാം അതിമാരക മയക്കുമരുന്നായ എംഡിഎംഎയുമായി യുവതിയെയും രണ്ടു യുവാക്കളും പിടിയിലായത്. മാനന്തവാടി എക്സൈസ് റെയിഞ്ച് പാര്ട്ടി എക്സൈസ് ഇന്സ്പെക്ടര് പി.ജി രാധാകൃഷ്ണന്റെ നേതൃത്വത്തിലായിരുന്നു പരിശോധന നടന്നത്.തിരുവനന്തപുരം സ്വദേശികളായ അമൃതം വീട്ടില് യദുകൃഷ്ണന് എം25, പൂന്തുറ പടിഞ്ഞാറ്റില് വീട്ടില് ശ്രുതി എസ് എന്25, കോഴിക്കോട് സ്വദേശിയായ മേരിക്കുന്ന് കുനിയിടത്ത് താഴം ഭാഗത്ത് നൗഷാദ് പിടി40 എന്നിവരാണ് അറസ്റ്റിലായത്.കണ്ടെടുത്ത അതിമാരക മയക്കുമരുന്നായ MDMA ക്ക് വിപണിയില് പത്ത് ലക്ഷം രൂപ വരെ വിലമതിക്കുന്നതാണെന്നും അതിനൂതന ലഹരി മരുന്നായ ഇവയെ പാര്ട്ടി ഡ്രഗ്സ് എന്ന പേരിലുംഅറിയപ്പെടുന്നുവെന്നും എക്സൈസ് ഉദ്യോഗസ്ഥര് പറഞ്ഞു.കസ്റ്റഡിയിലുള്ള പ്രതികളെയും തൊണ്ടിമുതലുകളും മാനന്തവാടി ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതിയില് ഹാജരാക്കും.എക്സൈസ് റെയ്ഡ് പാര്ട്ടിയില് പ്രിവന്റീവ് ഓഫീസര്മാരായ കെപി ലത്തീഫ്, സുരേഷ് വെങ്ങാലി കുന്നേല്, സിവില് എക്സൈസ് ഓഫീസര്മാരായ അനൂപ്. ഇ , വിബിന് W, സനൂപ് കെ.എസ് സാലിം ഇ,വജീഷ്കുമാര് വി പി , WCEO ഷൈനി.കെ. ഇ ഡ്രൈവര് അബ്ദുറഹിം എം വി , എന്നിവര് പങ്കെടുത്തു.പെണ്കുട്ടിയാണെന്ന് തെറ്റിദ്ധരിപ്പിച്ച് പതിനാറുകാരന് അശ്ലീല വീഡിയോ അയച്ചു യുവാവ് അറസ്റ്റില്പെണ്കുട്ടിയാണെന്ന് തെറ്റിദ്ധരിപ്പിച്ച് പതിനാറുകാരനുമായി അശ്ലീല വീഡിയോ ചാറ്റിങ് നടത്തിയ യുവാവ് അറസ്റ്റിലായി. പോക്സോ വകുപ്പ് പ്രകാരമാണ് കാസര്കോട് കളനാട്ടെ മുഹമ്മദ് മന്സിലിലെ കെ പി മുഹമ്മദ് ഫിറോസിനെ24 പൊലീസ് അറസ്റ്റ് ചെയ്തത്. ഇയാളെ കോടതിയില് ഹാജരാക്കി റിമാന്ഡ് ചെയ്തു.രണ്ടാഴ്ച മുമ്ബ് പരിചയപ്പെട്ട പതിനാരുകാരനുമായാണ് മുഹമ്മദ് ഫിറോസ് ചാറ്റിങ് നടത്തിയത്. പെണ്കുട്ടിയാണെന്ന് തെറ്റിദ്ധരിപ്പിക്കുന്ന ഇന്സ്റ്റാഗ്രാം പ്രൊഫൈലില്നിന്നാണ് ചാറ്റ് ചെയ്തത്. തുടക്കത്തില് സൌഹൃദസംഭാഷണം മാത്രമാണ് നടത്തിയത്. എന്നാല് പിന്നീട് അശ്ലീല മെസേജുകളും നഗ്നചിത്രങ്ങളും ചാറ്റിങ്ങിനിടെ അയച്ചു നല്കുകയായിരുന്നു. പതിനാറുകാരനോട്, നഗ്നചിത്രം അയച്ചുതരാനും ആവശ്യപ്പെട്ടു. ഇതോടെ, വിദ്യാര്ഥി വിവരം വീട്ടില് പറയുകയായിരുന്നു. പിന്നീട് വീട്ടുകാര് പൊലീസില് പരാതി നല്കി.സംഭവത്തില് കേസെടുത്ത് അന്വേഷണം ആരംഭിച്ച പൊലീസ് പ്രതിയെ പിടികൂടി. ചോദ്യം ചെയ്യലില് ഇയാള് കുറ്റം സമ്മതിച്ചു. ഇയാളുടെ ഫോണ് ഉള്പ്പടെയുള്ളവ പൊലീസ് പിടിച്ചെടുത്തിട്ടുണ്ട്. ഫോണ് ശാസ്ത്രീയ പരിശോധനയ്ക്ക് അയയ്ക്കുമെന്നും പൊലീസ് അറിയിച്ചു. പോക്സോ വകുപ്പിന് പുറമെ ഐടി വകുപ്പും ഇയാള്ക്കെതിരെ ചുമത്തിയിട്ടുണ്ട്. സി ഐ സി ഭാനുമതി, എസ്.ഐ കെ അജിത എന്നിവരുടെ നേതൃത്വത്തിലുള്ള പൊലീസ് സംഘമാണ് പ്രതിയെ അറസ്റ്റ് ചെയ്തത്.